als_Latn dik_Latn sag_Latn
Megjithëse vëmendja e madhe është e fokusuar tek kupa e botës, klubet më të rëndësishme të futbollit evropian vazhdojnë të mendojnë për merkaton. Barcelona është një nga skuadrat që do të ketë ndryshime të mëdha në organike gjatë verës për shkak edhe të ardhjes në krye të skuadrës së Luis Enrikës por edhe për shkak të dështimit të madh në sezonin e fundit. Një nga emrat më të kërkuar tek katalanasit është ylli i Borusia Dortmund, Marco Rreus. Presidenca e Barcelonës po mendon të paguajë tek klubi gjerman 35 milion euro që është edhe shifra e prishjes së kontratës së Marco Reus me Dortmund. Ndërkohe në Gjermani, Bayerni i Mynihut po mendon të futet në garën e fortë me disa skuadra angleze për blerjen e Cesc Fabregas. Ky i fundit nuk është shumë i kënaqur me aktivizimin tek Barcelona sikurse edhe drejtuesit katalanas nuk janë të kënaqur nga rendimenti i mesfushorit. Trajneri I Bayernit Guardiola e njeh mirë dhe do të përpiqet që ta bindë Fabregasin që të mos shkoje në Angli tek Chelsea apo Manchester United.
als_Latn